钦定古今图书集成/明伦汇编/家范典/第039卷 > 林逋省心录 > 《教子》
## 钦定古今图书集成/明伦汇编/家范典/第039卷 > 林逋省心录 > 《教子》

近世士大夫多为子弟所累，是溺于爱，而甘受其谤。
殊不知“父当不义”，圣人犹许争子。子弟不肖而不能
正，是纳于邪，而不知《义方》之训也。父兄之罪大矣。

又

求师问友，急于教子弟者，始于章句，中于文采，终于
科第，所谓入孝出弟，汎爱亲仁，则懵如冥行，岂不违
吾圣人之言乎？